text: Video: Motionsløb tackler natursvin
  29 april 2014 kl. 12.31
  Motionscykelløbet Grejsdalsløbet kan melde alt udsolgt 14 dage inden løbet starter. De mange cyklister efterlader meget affald, og derfor er løbet kommet med en humoristisk løsning på problemet.
  Ud fra erfaringer fra tidligere år, hvor deltagerne har efterladt en hel del affald i naturen, har Grejsdalsløbet taget et nyt initiativ. De har produceret en kortfilm, der på humoristisk vis sætter fokus på et rent løb samt at færdes ordentlig i trafikken.
  Grejsdalsløbet kalder sig selv for Danmarks hårdeste motionscykelløb. Løbet har i 2014 25 års jubilæum og specielt de seneste 4-5 år er deltagerantallet vokset markant.
  Løbets 4.500 startnumre blev udsolgt søndag, 14 dage inden løbet afholdes den 11. maj 2014. Det er første gang, det er sket
  .
  